**Evaluering SGO 1001 høsten 2023**

SV- fakultetet evaluerte alle innføringsemner høsten 2023, inkludert SGO 1001. En representant fra fakultetet møtte opp i undervisningssamlingene og redegjorde for undersøkelsen og poengterte viktigheten av at studentene besvarte undersøkelsen. Dette har bidratt til at vi fikk en relativt høy responsrate på 45%. Undersøkelsen viser at studenten er godt eller til dels meget godt fornøyde med innholdet i og gjennomføringen av emnet. Hele 70% deltar i kollokviegruppe. Over 80% sier at de er enten i stor grad eller i svært stor grad tilfreds med innholdet i emnet. Det er noen kommentarer på at antallet temaer er noe høyt og at emnet i stedet burde gå dypere inn i færre temaer. Vi vil vurdere det når vi planlegger undervisningen for høsten 2024.